Rioch ønsket seg tilbake til managerjobben, og var aktuell som manager for Derby County etter sesongen 2002–03. Men det skulle ta fire år før han var tilbake i ledelsen av en klubb. Fra juni 2005 var han hovedtrener i den danske superligaklubben Odense BK. Den første sesongen kom laget på tredjeplass i superligaen, men den 12. mars 2007 valgte han å forlate klubben p.g.a. hans kones sykdom.